Professionaalne meeleavaldaja

Professionaalne ehk palgatud meeleavaldaja (ingl k "paid protester", "rent-a-mob", "hired crowds") on isik, kes osaleb avalikus ruumis toimuvatel meeleavaldustel tasu eest. Tasu võib olla rahaline või muud tüüpi kaudne hüve (nt transport, majutus, toit, ligipääs infole või kogukonnale) ning teisejärgulised on seejuures isiklikud, poliitilised või sotsiaalsed veendumused. 
Eesmärk.
Indiviidide ja rahvamasside kaasamise eesmärk on luua kunstlik mulje laialdasest rohujuuretasandi toetusest või vastuseisust mõnele konkreetsele teemale, poliitikule, tootele või organisatsioonile, mis on finatseerija või muud tüüpi meelehea pakkuja poolt organiseeritud. Tihti on tegevused sünkroonitud paralleelselt erinevates keskkondades. Ühtne sisu ilmub sotsiaalmeediakanalites (näiteks Facebooki grupid, Youtube, Tik-Tok, Telegram ja Reddit) samal ajal, kui avalikult toimuvad rahvakoosolekud. 
Vastav teguviis on tihedalt seotud astroturfingu ehk tehisliku rohujuureliikumise loomisega ning infokorratuse ja infomanipulatsiooniga, abivahendina demagoogia ning propaganda võtted. Tegemist on püüdega avalikku arvamust sihipäraselt mõjutada ning koordineeritud botivõrgustike ja võltskontode abil sotsiaalmeedias väärinfo levitamisega. Ähvardava ja eksitava sisuga sõnumid loovad ühiskonnas hirmu ja ebakindlust. Erinevates piirkondades paralleelselt toimuvad sarnased tegevused viitavad strateegiliselt juhitud kampaaniale, mitte orgaanilisele kogukondlikule reaktsioonile lähtuvalt kohalikest probleemidest. Organiseeritud meeleavaldustel kasutatakse sarnaseid loosungeid, et end massidele kergemini arusaadavaks teha, samas on pealiskaudne suhtlusstiil taotuslik, sageli viljeletakse oma retoorikas sildistamist ja whataboutismi.
Indiviidid suudavad traumaatilises olukorras tekkinud ärevust ja emotsionaalset tasakaalutust sageli järk-järgult taastada, eriti kui neid ümbritsevad rahulikud või toetavad sotsiaalsed grupid. Seevastu rühmas, mis on sattunud kollektiivsesse paanikasse (massihüsteeriasse), on individuaalse vaimse tasakaalu ja ratsionaalse käitumise taastumine oluliselt raskendatud või takistatud, kuna grupidünaamika võimendab negatiivseid emotsioone. Kollektiivse paanika seisundis olevas grupis domineerib negatiivne grupidünaamika, mis muudab ratsionaalse käitumise ja stressiregulatsiooni saavutamise indiviidi jaoks äärmiselt keeruliseks.Kommunikatsioon on omalaadne sõda, mille lahinguväljaks on mõjutatavate inimeste kangekaelsed ja ettevaatlikud meeled. Eesmärk on edasi tungida, läbistada kaitseliinid ja vallutada meeled. Kõik muu on ebaefektiivne kommunikatsioon, ettekäändest tulvil kõne. Suuna oma ideed vastase rinde taha, saada teateid väikeste detailidega, meelita inimesed jõudma sinu soovitud järeldusteni ja arvama, et nad jõudsid sinna ise. Mõnesid inimesi saab lõksu püüda, kattes ebatavalised ideed tavalise vormiga; teisi kangekaelsemaid ja nürimaid, tuleb äratada uudsusest sädeleva äärmusliku kõnega. Väldi iga hinna eest staatilist, jutlustavat ja liigset isiklikku kõnet. Tee oma sõnadest tegevust süstitav säde, mitte passiivne mõtisklus.
Mõjutustegevus Eestis.
Tänapäev.
Eestis esinev mõjutustegevus sarnaneb mujal Euroopas aset leidnuga. Infomanipulatiivseid sõnumeid jagatakse sihilikult ja korraga mitmes kohas, et tekitada inimestes kahtlust nii NATO kui ka kohaliku valitsuse suhtes ja sel viisil plaanitakse muuta inimeste üldist meelsust avalikus ruumis. COVID-pandeemia ajal aktiviseerus grupp inimesi, keda võib pidada elukutselisteks protestijateks või üldise vastasseisu esindajateks. Nad osalesid järjepidevalt erinevates meeleavaldustes, sageli sõltumata konkreetse teema sisust , väljendades vastuseisu valitsuse otsustele, teaduspõhistele meetmetele või ühiskondlikele suundumustele. See nähtus tõi esile uue skeene, kus protestimine muutus mõne jaoks peaaegu elustiiliks või regulaarseks tegevuseks. Koroonapiirangute vastaste meeleavalduste raames korraldati Tallinnas "Freedom Convoy Estonia" nime all kolmel järjestikusel päeval autoaktsioonid. Saku Suurhalli parklast startinud kolonnid liikusid pealinnas eesmärgiga juhtida tähelepanu protestijate seisukohtadele. Organisatoorset tegevust toetas info levitamine Facebookis ja Telegramis, kus avalikustati marsruudid, ajakavad ja ühtsed, korduvad sõnumid. Kõik eelnev viitab sündmuse organiseeritud iseloomule.
Eestil napib silmapaistvaid ja julgeid eestimeelseid kõneisikuid. “Venemaal on õnnestunud tekitada 9. mai tähistamisest Ivangorodis sündmus, mis visualiseerib Vene Föderatsiooni ning NATO ja Euroopa Liidu vastasseisu just Eesti piiril .” ”Narva “kõneisikuteks” välismeediale on tihti end ise kaamera ette pakkuvad taksojuhid või kalamehed, oletatavasti FSB palga eest.
"/--/ Provokatsioonidele tuleb vastu seista ja väga tähtis on ka inimeste teadlikkus ja strateegiline kommunikatsioon, et vältida paanika tekkimist".